ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei de îndată a Consiliului Local Sîntandrei

din data de 20.12.2017
 Şedinţa de îndată a Consiliului Local Sîntandrei a fost convocată de Primar în baza Dispoziţiei nr. 231 din 20 decembrie 2017, la şedinţă sunt prezenţi 15 consilieri din totalul de 15 consilieri în funcţie. 

La şedinţă participă: primarul comunei domnul Ioan Mărcuș, secretarul comunei doamna Dorina Ilea și consilierul în cadrul aparatului de specialitate al consiliului local domnișoara Paula-Anca Torjoc. 

Preşedintele de ședință, domnul consilier Ciprian Mihai Fechetea, declară deschise lucrările şedinţei, şedinţa este statutară, îndeplinindu-se cvorulul legal necesar desfăşurării acesteia.

Primarul comunei, domnul Ioan Mărcuș, prezintă proiectul ordinii de zi:

1. Proiect de hotărâre privind aprobarea rectificării bugetului de venituri și cheltuieli pe anul 2017.
Iniţiator: Primar Ioan Mărcuş
2. Proiect de hotărâre privind aprobarea utilizării fondului de rezervă bugetară aferent Bugetului Local de Venituri și Cheltuieli al comunei Sîntandrei pe anul 2017 pentru acordarea unui ajutor familiei d-lui Iobaghi Gavril - Alexandru, aflată în situație de extremă dificultate.

          Inițiator: Primar Ioan Mărcuș

La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

  Proiectul ordinii de zi, este supus la vot, prin vot deschis prin ridicarea mâinii și cu 15 voturi “pentru”, fără voturi împotrivă, fără abțineri, este adoptată H.C.L. nr. 171 din 20.12.2017 privind aprobarea ordinii de zi.

La pct. 1 de pe orinea de zi, dl. Primar prezintă proiectul de hotărâre privind aprobarea rectificării bugetului de venituri și cheltuieli pe anul 2017, astfel potrivit Legii finanțelor publice locale, în bugetele locale se înscrie fondul de rezervă bugetară la dispoziția consiliului local, în cotă de până la 5% din totalul cheltuielilor. Acesta se utilizează la propunerea ordonatorilor principali de credite, pe bază de hotărâre a consiliului respectiv, pentru finanțarea unor cheltuieli urgente sau neprevăzute apărute în cursul exercițiului bugetar, pentru înlăturarea efectelor unor calamități naturale, precum și pentru acordarea unor ajutoare unor persoane aflate în situații de extremă dificultate.

Drept urmare, dl. Primar, propune Consiliului Local Sîntandrei:
Aprobarea rectificării bugetului de venituri și cheltuieli al Comunei Sîntandrei pe anul 2017, după cum urmează:

- deblocarea și utilizarea sumei de 20,00 mii lei din Fondul de rezervă bugetară constituit în bugetul local al Comunei Sîntandrei;

- diminuarea prevederilor bugetare ale capitolului 54.05.”Fond de rezervă bugetară la dispoziția autorităților locale” cu suma de 20,00 mii lei și majorarea cheltuielilor la cap.68.15.01, titlul 57.02.01 cu aceeași sumă, respectiv 20,00 mii lei.

Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate
.

Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și fără „abțineri”, este adoptată H.C.L. nr. 172 / 20.12.2017 privind aprobarea rectificării bugetului de venituri și cheltuieli pe anul 2017.

La pct. 2 de pe ordinea de zi, dl. Primar prezintă proiectul de hotărâre privind aprobarea utilizării fondului de rezervă bugetară aferent Bugetului Local de Venituri și Cheltuieli al comunei Sîntandrei pe anul 2017 pentru acordarea unui ajutor familiei d-lui Iobaghi Gavril - Alexandru, aflată în situație de extremă dificultate, prezentând următoarea situație apărută:
În data de 19.12.2017, la orele 23,30 s-a produs un incendiu la locuința proprietate personală a familiei d – lui Iobaghi Gavril – Alexandru, situată în Sîntandrei, str. Aleea Călinului nr. 7, incendiu care s – a soldat cu distrugerea în proporție de 90 %  a locuinței, imobilul nemaiputând fi locuit, necesitând mai multe reparații.

Domnul Iobaghi Gavril – Alexandru, face parte dintr-o familie organizată: soția și cei doi copii, cu vârste de doi ani, respectiv, șapte ani. 

Astfel, luând în considerare cererea d – lui Iobaghi Gavril – Alexandru, domiciliat în Sîntandrei, str. Aleea Călinului nr. 7, prin care solicită acordarea unui ajutor bănesc întrucât locuință s –a distrus în proporție de 90 % ca urmare a incendiului produs, imobilul nemaiputând fi locuit, necesitând mai multe reparații. În momentul de față, întreaga familie locuiește la părinți.

Pornind de la principiul solidarității, expres stipulat la art. 15 din Legea nr. 273 / 2006 privind finanțele publice, actualizată, consiliul local poate aproba ajutoare către persoanele aflate în situații de extremă dificultate, din fondul de rezervă bugetară constituit în bugetul local.

Președintele Comisiei Buget – Finanțe, dl. Tocai Sebastian Paul, prezintă avizul favorabil al comisiei de specialitate
.

Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 173 / 22.12.2017 privind aprobarea utilizării fondului de rezervă bugetară aferent Bugetului Local de Venituri și Cheltuieli al comunei Sîntandrei pe anul 2017 pentru acordarea unui ajutor familiei d-lui Iobaghi Gavril - Alexandru, aflată în situație de extremă dificultate.
Întrucât toate problemele de pe ordinea de zi au fost dezbătute și nu mai sunt alte întrebări sau interpelări, dl. Consilier Ciprian Mihai Fechetea, președintele de ședință, declară ședința ca fiind închisă.

